ความสัมพันธ์ไทย–คาซัคสถาน เป็นความสัมพันธ์ทวิภาคีระหว่างประเทศไทยและประเทศคาซัคสถาน สถาปนาความสัมพันธ์ทางการทูตเมื่อปี พ.ศ. 2535 โดยไทยมีสถานเอกอัครราชทูต ณ กรุงอัสตานา และสถานกงสุลกิตติมศักดิ์ ณ เมืองอัลมาตี ส่วนคาซัคสถานมีสถานเอกอัครราชทูตคาซัคสถานประจำประเทศไทย และสถานกงสุลกิตติมศักดิ์คาซัคสถานประจำจังหวัดชลบุรี ประวัติ ความสัมพันธ์ระหว่างไทยและคาซัคสถานได้สถาปนาความสัมพันธ์ทางการทูตเมื่อปี พ.ศ. 2535 โดยสถานเอกอัครราชทูตของคาซัคสถานเปิดทำการในกรุงเทพมหานครเมื่อปี พ.ศ. 2540 และได้มีการปรับโครงสร้างใหม่เป็นสถานทูตในปี พ.ศ. 2555 การค้าและการลงทุน การค้า ไทยและคาซัคสถานมีมูลค่าการค้ารวมเฉลี่ย 3,500 ล้านบาท โดยในปี พ.ศ. 2566 การค้ารวมมีมูลค่า 5,200 ล้านบาท เพิ่มขึ้นจากปีก่อนหน้าถึงร้อยละ 26.28 โดยไทยส่งออกรถยนต์และอุปกรณ์ เครื่องจักรกล เครื่องปรับอากาศ เครื่องสำอาง เครื่องปรุงรส เป็นต้น และคาซัคสถานเป็นคู่ค้าที่ใหญ่ที่สุดของไทยในเอเชียกลาง คิดเป็นสัดส่วนประมาณ 70% ของการค้าของไทยกับภูมิภาคนี้ การลงทุน ในงาน FoodExpo Qazaqstan 2024 ที่ประเทศคาซัคสถานมีบริษัทไทยที่เข้าร่วมแสดงสินค้าไดัแก่ บริษัท อินเตอร์ดริ๊งส์ จำกัด บริษัท เฮอริเทจ สแน็ค แอนด์ ฟู้ด จำกัด & ฟู้ดส์ คอมพานี โฮลดิ้งส์ จำกัด บริษัท ไทยเพรซิเดนท์ฟูดส์ บริษัท เอบี เวิลด์ ฟู้ดส์ เอเชีย จำกัด และบริษัท แปซิฟิคแปรรูปสัตว์น้ำ จำกัด การขนส่ง ในปี พ.ศ. 2568 ไทยและคาซัคสถานได้มีการหารือการเชื่อมโยงด้านคมนาคมและการบินก็ขยายตัวต่อเนื่อง มีเที่ยวบินตรง 23 เที่ยวต่อสัปดาห์ และเปิดเที่ยวบินเส้นทางใหม่ เชิมเกนต์–ท่าอากาศยานสุวรรณภูมิ และท่าอากาศยานดอนเมืองไปกลับอัลมาเตอ อีกด้วย เพื่อช่วยส่งเสริมการท่องเที่ยวและโลจิสติกส์ การขนส่งสินค้าไทยไปคาซัคสถาน ไทยขนส่งไปยังคาซัคสถานนั้นมีหลัก ๆ 3 วิธีได้แก่: มีการขนส่งผ่านประเทศจีน เมื่อสินค้าไทยมาถึงท่าเรือในประเทศจีน สินค้าจะถูกลำเลียงจากเรือขึ้นรถไฟจากจีน และส่งเข้าคาซัคสถาน มีการขนส่งผ่านประเทศรัสเซีย เมื่อสินค้าไทยมาถึงท่าเรือเมืองวลาดีวอสตอคของรัสเซีย สินค้าจะถูกส่งผ่านไซบีเรีย และส่งต่อทางรางหรือทางบก เพื่อกระจายเข้าไปยังคาซัคสถาน แต่ก่อนหน้านี้ไทยนั้นส่งสินค้าผ่านเมือง เซนต์ปีเตอร์สเบิร์ก ผ่านทางท่าเรือเซนต์ปีเตอร์สเบิร์กไปยังท่าเรือคาซัคสถาน แต่รัสเซียถูกคว่ำบาตรทำให้เส้นทางนี้จึงใช้ไม่ได้ (โดยต้องผ่านภูมิภาคยุโรป) ตรงจากไทยปัจจุบันส่งผ่านเครื่องบินที่ทำการบินที่ท่าอากาศยานดอนเมือง ท่าอากาศยานสุวรรณภูมิ และ ท่าอากาศยานภูเก็ต ด้านอื่น ๆ การท่องเที่ยว ตัวเลขนักท่องเที่ยวคาซัคสถานมาไทยเพิ่มขึ้นมากราว 3 เท่าหลังการระบาดของโควิด-19 หรือจากเดิมประมาณ 6 หมื่นคน มาเกือบถึง 2 แสนคนหรือ 1% ของประชากรคาซัคสถานที่มีจำนวน 20 ล้านคน จากแรงหนุนของนโยบายฟรีวีซ่า โดยมีจำนวนเที่ยวบินทั้งหมด 23 เที่ยวต่อสัปดาห์ของทั้งสองประเทศ ในเดือนเมษายน 2567 คาซัคสถานและไทยได้ลงนามในข้อตกลงยกเว้นวีซ่าร่วมกัน และในเดือนกรกฎาคม ไทยได้อนุมัติให้ผู้เดินทางจาก 93 ประเทศ รวมถึงคาซัคสถาน เข้าประเทศได้โดยไม่ต้องขอวีซ่า นานสูงสุด 60 วันซึ่งใช้ได้ทั้งสำหรับการเดินทางเพื่อธุรกิจและการท่องเที่ยว ในปี พ.ศ. 2568 มีเที่ยวบินไปกลับ ระหว่างอัสตานาไปกลับท่าอากาศยานภูเก็ต อัลมาตี ไปกลับท่าอากาศยานสุวรรณภูมิ และเมืองเชิมเกนต์ไปกลับท่าอากาศยานสุวรรณภูมิ สังคม คนไทยในคาซัคสถานประมาณ 200 คนซึ่งแบ่งเป็น 2 กลุ่มหลัก ได้แก่ แรงงานในอุตสาหกรรมขุดเจาะน้ำมันที่เมืองอัคเตาและอาตูเรา พนักงานนวดแผนไทยที่เมืองอัลมาตีและกรุงอัสตานา ในด้านวัฒนธรรมและการศึกษา สถานเอกอัครราชทูตไทย ณ กรุงอัสตานา มีบทบาทเชิงรุกในการส่งเสริมการทูตวัฒนธรรม ความร่วมมือทางวิชาการ และโครงการแลกเปลี่ยนนักศึกษาระหว่างมหาวิทยาลัยของไทยและคาซัคสถาน มีการจัดกิจกรรมและงานแสดงวัฒนธรรมไทยในเมืองสำคัญของคาซัคสถานหลายแห่ง กีฬา ไทยและคาซัคสถานมีการแข่งกีฬากันประปรายในระดับเอเชียเช่น การแข่งขันแบดมินตันรายการ แบดมินตัน เอเชีย มิกซ์ ทีม แชมเปี้ยนชิพ หรือ ศึกทีมผสมชิงแชมป์เอเชีย 2025 ที่เมืองชิงเต่า สาธารณรัฐประชาชนจีน เมื่อวันที่ 12 กุมภาพันธ์ พ.ศ. 2568 และการแข่งขันกีฬาเอเชียนเกมส์ ครั้งที่ 19 ที่หางโจว ประเทศจีน วอลเลย์บอลหญิง รอบ 8 ทีมสุดท้าย เมื่อวันที่ 11 กันยายน 2565 นายชัชวรรณสาครสิน เอกอัครราชทูตไทยประจำคาซัคสถาน พร้อมด้วยนายฟาร์คัท อมันกุลอฟ ประธานสหพันธ์มวยไทยคาซัคสถาน และ ดร. สุพรานี กุปตะสา ผู้จัดการกองทุนพัฒนาการกีฬาแห่งประเทศไทย เป็นประธานในพิธีเปิดการแข่งขันมวยไทยชิงแชมป์ไทย–คาซัคสถาน เนื่องในโอกาสครบรอบ 30 ปีแห่งการสถาปนาความสัมพันธ์ทางการทูต ระหว่างไทยและคาซัคสถาน การแข่งขันประกอบด้วยแมตช์กระชับมิตรระหว่างนักมวยไทยและคาซัคสถาน 6 คู่ และแมตช์พิเศษระหว่างนักมวยอาชีพไทยอีก 1 คู่ การแข่งขันนี้ถ่ายทอดสดทางช่อง Qazsport ของคาซัคสถาน และช่อง ทีสปอร์ต 7 ของประเทศไทย อ้างอิง คาซัคสถาน ไทย